L'alcalde de Gandia es reuneix amb el conseller d'Infraestructures per avançar en la CV-60 i en la connexió ferroviària a Dénia
26 juny 2025

## L'alcalde de Gandia es reuneix amb el conseller d'Infraestructures per avançar en la CV-60 i en la connexió ferroviària a Dénia26 juny 2025Última actualització: 26 juny 2025

![](../gestion/img/7756bf0943a6c8ff8e3c0fa7bf71c5172430292216446414ac94453de4a38fd2.jpeg)  
  

L’alcalde de Gandia, **José Manuel Prieto**, es va reunir ahir per la vesprada a València amb el conseller de Medi Ambient, Infraestructures i Territori, **Vicente Martínez**, per avançar en diferents infraestructures estratègiques de la ciutat, com ara, la CV-60 o la connexió ferroviària amb Dénia.

Respecte a la CV-60, ja hi ha proposta d’adjudicació per a l’empresa que haurà de redactar el projecte de la carretera, amb la qual cosa s’espera que al setembre ja es puga iniciar la redacció. Per altra banda, respecte a la connexió amb Dénia, l’alcalde li va traslladar al conseller que convocarà a les Administracions (Ministeri de Transport, Generalitat i Ajuntament de Gandia) i als municipis per acordar una proposta conjunta per a la solució ferroviària, amb la ja confirmació expressa del conseller i del Govern d’Espanya.

L’alcalde va remarcar la importància de tindre millors infraestructures per a generar oportunitats, enfortir l’economia i vertebrar el territori. En este sentit, va destacar el Pacte per les Infraestructures, el primer pas del qual es va donar amb la signatura del protocol amb el Ministeri d’Infraestructures per la millora de les infraestructures viàries. Un Pacte que des de Gandia s'ha proposat a administracions superiors i que anirà consensuat amb els agents empresarials i socials, i tots els partits amb representació a l'Ajuntament. I precisament ahir, el Ministeri de Transports i Mobilitat Sostenible va anunciar l’aprovació de l’estudi informatiu del desdoblament de la via fèrria Gandia-Cullera.

[Twittear](https://twitter.com/share)